משרד התרבות והספורט

משרד התרבות והספורט הוא משרד ממשלתי בישראל. תפקידי המשרד הם:
אחריות על כלל הפעילות התרבותית בישראל, באמצעות מינהל התרבות. בין היתר מדובר על קולנוע, תיאטרון, מוזיקה, מחול ואמנויות נוספות.
אחריות על ענפי הספורט והעיסוק הספורטיבי בישראל, באמצעות מינהל הספורט. בתחום זה נכללים בין השאר תמיכה בספורטאים ישראלים וארגון השתתפות ישראלית באירועי ספורט בינלאומיים כמו האולימפיאדה.

בראש משרד התרבות והספורט עומד השר מיקי זוהר. כמנכ"ל המשרד מכהן כפיר כהן.

יחידות המשרד
 מינהל מטה
 מינהל התרבות
 מינהל הספורט
 מרכז ההסברה - המטה לטקסים ולאירועים ממלכתיים

היסטוריה

במשך שנים רבות טופלו בממשלות ישראל נושאי התרבות והספורט במסגרת משרד החינוך והתרבות, ובמסגרת משרד התעשייה והמסחר. במסגרת הממשלה ה-25 הועברו תחומי התרבות והספורט למשרד המדע והטכנולוגיה, ששמו שונה למשרד המדע והאמנויות. לאחר הקמת ממשלת ישראל העשרים ושבע המשרד פורק ותחומי פעילותו פוזרו בין משרדי הממשלה השונים. בממשלה ה-28, שבראשות אהוד ברק, עברו נושאים אלה למשרד המדע והטכנולוגיה, ששינה את שמו ל"משרד המדע, התרבות והספורט". בממשלה ה-32, שבראשותו של בנימין נתניהו, פוצלו נושאי התרבות והספורט למשרד חדש, בשם משרד התרבות והספורט. בשנת 2016 הועברה לשכת השרה לירושלים. מטה המשרד שוכן ברחוב המסגר 14, תל אביב-יפו.

בינואר 2026 בוטלו בהחלטת השר מיקי זוהר כ-60 פרסים שמוענקים מדי שנה בתחומי יצירה שונים, ממחול וספרות ועד מוזיקה ואומנות פלסטית. בין הפרסים שבוטלו: פרס דבורה עומר לספרות ילדים ונוער, המחולק מאז 2005, פרס היצירה לסופרים עבריים ע"ש לוי אשכול, המוענק מאז 1969, פרס אריק איינשטיין לאמנים ותיקים מתחומים שונים, פרס מפעל חיים ע"ש פרנק פלג, פרס ראש הממשלה לקומפוזיטורים, שורת פרסים נוספים בתחום המוזיקה הקלאסית, פרס בתחום מוזיקת הג'אז, ופרסים נוספים למחול ולאומנות. השר זוהר נימק את הביטול: "במשך שנים חולקו שורה של פרסים לאמנים ויוצרים בתחומים שונים מכספי המיסים של כל אזרחי ישראל תוך התעלמות ברורה מאמנים בעלי דעות שרוב העם מחזיק בהם. לאור כך הוריתי לעצור את מימון הפרסים עד להקמת ועדה מקצועית שתפעל לחלוקת הפרסים לאמנים ויוצרים מכלל חלקי הציבור."

שרי התרבות והספורט לדורותיהם
+לא ממוסגר|62x62 פיקסליםשרי התרבות והספורט בממשלות ישראלמס'דיוקןשם
(תקופת חיים)סיעהתקופת כהונהממשלה1לא ממוסגר|100x100 פיקסליםלימור לבנת
(1950-)הליכוד31 במרץ 200914 במאי 2015השלושים ושתיים
השלושים ושלושהליכוד - ישראל ביתנו
הליכודהליכוד2100x100 פיקסליםמירי רגב
(1965-)14 במאי 201517 במאי 2020השלושים וארבע3לא ממוסגר|90x90 פיקסליםחילי טרופר
(1978-)כחול לבןחוסן לישראל17 במאי 202029 בדצמבר 2022השלושים וחמש
השלושים ושש4100x100 פיקסליםמיקי זוהר
(1980-)הליכוד29 בדצמבר 2022מכהןהשלושים ושבע

סגני שר התרבות והספורט
 תמונה שם
(תקופת חיים)סיעה תחילת כהונה  סיום כהונה  ממשלהמרכז|70pxיעקב טסלר
(1973-)יהדות התורהאגודת ישראל4 בינואר 2023 17 ביולי 2025 ממשלת ישראל השלושים ושבע

ראו גם
 דיני פניות ציבור בנושאי תקשורת, תרבות וספורט במשרדי מדינת ישראל

קישורים חיצוניים






הערות שוליים

*
תרבות והספורט
קטגוריה:ישראל: תרבות
קטגוריה:ישראל: ספורט
קטגוריה:משרדי תרבות
קטגוריה:משרדי ספורט